Приложение №2 към чл. 6 от Наредбата за ОВОС

**Информация за преценяване на необходимостта от ОВОС**

**за инвестиционно предложение за**

Промяна предназначението на поземлен имот с идентификатор 62075.758.4, в землището на гр.Раковски, общ.Раковски, обл.Пловдив за „Изграждане на площадка за събиране, съхранение и третиране на строителни отпадъци“.

1. **Информация за контакт с възложителя:**

Име, постоянен адрес, търговско наименование, седалище, ЕИК номер на юридическото лице:

1. ОБЩИНА РАКОВСКИ

ЕИК 000471543, гр.Раковски, обл.Пловдив, пл.“България“ № 1

УВОД

Настоящата информация за преценяване на необходимостта от извършване на оценка на въздействието върху околната среда е изготвена съгласно методични указания на РИОСВ Пловдив.

Целта на тази разработка е да представи точна и адекватна информация за определяне въздействието на инвестиционното предложение, да опише и оцени преките и непреки въздействия върху човека и компонентите и факторите на околната среда, включително биологичното разнообразие и неговите елементи, почвата, водата, въздуха, ландшафта, земните недра, природните обекти и въздействието между тях, като набележи необходимите мерки за предотвратяване или намаляване на отрицателните последици върху тях.

1. **Резюме на инвестиционното предложение:**
2. **Характеристики на инвестиционното предложение:**

**а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;**

Основният поток на отпадъци към площадката ще е от разрушаването на сгради и съоръжения и инфраструктура, което е труден и отговорен процес, който изисква задълбочена подготовка и координация. Изборът на специализирана техника и оборудване се явява необходимо условие за качественото и не на последно място безопасно събиране, съхранение и третиране на строителните отпадъци. Всяка сграда и техническо съоръжение се състои от конструктивни възли и елементи, понякога доста различни по размери и вид на вложения материал. Площадката която се предвижда да приема строителни отпадъци ще е с площ 18,609 дка в ПИ 62075.758.4, землище гр. Раковски. На нея ще се приемат за рециклиране строителни отпадъци от широк спектър, като материали от бетонови конструкции, тухлени, керамика и др. с неопасен характер. Предвижданите съоръжения за третиране на строителни маси са мобилни. За начало се предвижда да се обработват до 75 т./24ч. строителни отпадъци. Режимът на натоварване няма да е постоянен, което ще способства и за ниското натоварване на компонентите на околната среда. На площадката не се предвижда инвестиционно строителство. Предвижданията са площадката да работи около 200 дни в годината. Предвижда се заложения капацитет на третираните строителни отпадъци да е до 15 000 т./г. Предвидено е обособяване на сектор за временно съхранение на отпадъци и материали, зона за третиране на отпадъци, зона за съхранение на земни маси и обслужващи съоръжения. На площадката е предвидено да бъде монтирана електронна везна в едно с офис контейнери за обслужващият площадката персонал. Предвид естеството на прилаганите дейности както за доставяния материал, така изходните продукти се допуска съхраняването им и на открито предвид безопасния им характер и характеристики близки до тези влагани за целите на строителството. За административно битови нужди ще се постави мобилен офис контейнер в част битова, за персонала. Предвижда се да се инсталира електронна везна за претегляне на автомобилите.

Основните дейности, които се предвиждат да се извършват са:

R 5 Рециклиране/възстановяване на други неорганични материал

R 12 Размяна на отпадъци за подлагане на някоя от дейностите с кодове R 1 - R 11.

R 13 Съхраняване на отпадъци здо извършванена някоя от дейностите с кодове R 1 - R 12 /с изключение на временно съхраняване до събирането им от мястото на образуване .

Отпадъците, с които ще се извършват посочените дейности са с кодове

17 01 **Бетон, тухли, керемиди, плочки, порцеланови и керамични изделия**

17 01 01 Бетон

17 01 02 Тухли

17 01 03 Керемиди, плочки, порцеланови и керамични изделия,

17 01 07 Смеси от бетон, тухли, керемиди, плочки, порцеланови и керамични изделия, различни от упоменатите в 17 01 06

17 02 **Дървесен материал, стъкло и пластмаса**

17 02 01 Дървесен материал

17 02 02 Стъкло

17 02 03 Пластмаса

17 03 **Асфалтови смеси, каменовъглен катран и съдържащи катран продукти**

17 03 02 Асфалтови смеси, съдържащи други вещества, различни от упоменатите в 17 03 01

17 04 **Метали /включително техните сплави/**

17 04 11 Кабели, различни от упоменатите в 17 04 03

17 05 **Почва /включтелно изкопана почва от замърсени места/, камъни и изкопни земни маси**

17 05 06 Изкопани земни маси, различни от упоменатите в 17 05 05

17 06 **Изолационни материали и съдържащи азбест строителни материали**

17 06 04 Изолационни материали, различни от упоменатите в 17 06 01 и 17 06 03.

При реализация на инвестиционното предложение няма да се извършват дейности с опасни отпадъци.

Основните процеси, които ще се извършват на площадката са:

* Приемане на отпадъците от физически и юридически лица,
* Временно съхраняване на част от приетите отпадъци,
* Предварително третиране на част от приетите отпадъци,
* Временно съхраняване на третираните отпадъци,
* Предаване на третираните отпадъци за последващо оползотворяване.

ИП не изисква промяна в пътната инфраструктура извън границите на обследваният терен. Площадката има излаз на общински селскостопански път, а от там се подсигурява достъп до пътища от Републиканската пътна мрежа.

**б) взаимовръзка и кумулиране с други съществуващи и/или одобрени инвестиционни предложения;**

В обхвата на реализиране на ИП, няма информация за съществуващи други инвестиционни предложения подлежащи на одобрение от компетентните органи. Около имота има земеделски имоти.

**в) използване на природни ресурси по време на строителството и експлоатацията на земните недра, почвите, водите и на биологичното разнообразие;**

По време на монтажните дейности: Не е приложимо. Строителните дейности като цяло ще отсъстват. Не се планира използване на природни ресурси по време на провеждане на монтажните работи (МР). За обслужване на площадката ще има обособени офис-контейнери, както и химически тоалетни за персонала. За питейни нужди ще се ползва бутилирана вода от търговската мрежа. Ще се изгради сондажен кладенец за обезпечаване експлоатацията на съоръженията.

Проектни данни за кладенеца: Дълбочина: да 40 м. Конструкция: затръбяване със стоманени тръби и филтри. Не се предвижда циментация. Метод за изграждане: роторно сондиране. Годишно водно количество: 15000 м3. Максимален дебит: 2 л/с. Водата основно е необходима за оросителната инсталация при третиране на строителните отпадъци и инертни материали за подтискане на прахоотделянето в инсталацията за претрошаване и пресяване, както и за оросяване на площадката.

**г) генериране на отпадъци - видове, количества и начин на третиране, и отпадъчни води;**

Фаза на същинско строителство ще отсъства. ИП е свързано със закупуване и монтаж на ново оборудване, поради което ще се извършват единствено монтажни дейности. В тази фаза се очаква формиране единствено на отпадъци от опаковките на доставените материали. Временното съхраняване на генерираните отпадъци в монтажната фаза ще се осъществява на обособена площадка в подходящи транспортни контейнери. За всички образувани отпадъци ще бъдат сключени договори за предаването им на лицензирани оператори.

По време на експлоатацията на обекта не се генерират производствени отпадъци. ИП не е свързано с формиране на промишлени отпадъчни води. По време на строителството за нуждите на работещите ще бъдат доставени мобилни тоалетни съоръжения.

**д) замърсяване и вредно въздействие; дискомфорт на околната среда;**

Реализацията на инвестиционното намерение няма да доведе до замърсяване и вредно въздействие върху околната среда. Кумулация на въздействието върху атмосферния въздух не се очаква, тъй като в района на ИП няма други източници на тези замърсители.

**е) риск от големи аварии и/или бедствия, които са свързани с инвестиционното предложение;**

На обекта няма да бъдат налични опасни химични вещества от приложение № 1 към Наредбата за предотвратяване на големи аварии и ограничаване на последствията от тях . В близост до обекта, предмет на инвестиционното намерение няма разположени предприятия/съоръжения класифицирани с висок или нисък рисков потенциал. Не се извършва употреба и съхранение на вещества, класифицирани като взривни, канцерогенни или мутагенни, които биха могли да нанесат сериозни и масови поражения върху най-близките жилищни зони

**ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето. Съгласно § 1, т. 12 от допълнителните разпоредби на Закона за здравето, "Факторите на жизнената среда" са:** а) води,

предназначени за питейно-битови нужди; б) води, предназначени за къпане; в) минерални води, предназначени за пиене или за използване за профилактични, лечебни или за хигиенни нужди; г) шум и вибрации в жилищни, обществени сгради и урбанизирани територии; д) йонизиращи лъчения в жилищните, производствените и обществените сгради; е) (изм. - ДВ, бр. 41 от 2009 г., в сила от 2.06.2009 г.) нейонизиращи лъчения в жилищните, производствените, обществените сгради и урбанизираните територии; ж) химични фактори и биологични агенти в обектите с обществено предназначение; з) курортни ресурси; и) въздух.

* реализацията на инвестиционното намерение не се очаква да се нарушат нито един от тези фактори. Границите на имота са достатъчно отдалечени от жилищните зони на гр.Раковски.
  1. **Местоположение на площадката, включително необходима площ за временни дейности по време на строителството.**

Инвестиционното предложение ще се реализира изцяло в пределите на имота, с идентификатор 62075.758.4 по КККР на гр.Раковски, община Раковски, обл.Пловдив, местност „Гръстята“, който имот е частна общинска собственост. Общата площ на терена възлиза на 18609 кв.м. Площта на площадката, обект на ИН, е достатъчна за организиране на временни дейности и такива, свързани с монтажа на съоръженията. Всички елементи на разглежданото ИП ще се развият върху усвоените терени и не е необходима допълнителна площ за складиране на оборудването по време на монтажните дейности. Границите на терена са достатъчно отдалечени от жилищните зони на гр.Раковски. Площадката, обект на ИН не попада в границите на защитени територии по смисъла на Закона за защитените територии, както и в границите на защитени зони по смисъла на Закона за биологичното разнообразие.

В близост до обекта не са намерени и няма свидетелства за паметници на културата.

1. **Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС.**

Основни дейности по третиране на строителни отпадъци:

- Приемане на СО (строителни отпадъци) и временно съхраняване. Приемането на отпадъците, основно, ще става посредством транспортирането им до площадката с тежкотоварни камиони, предвижда се и граждани да могат да предават генерираните от тях строителни неопасни отпадъци до площадката, като същите ще се приемат единствено след направен обстоен оглед, за тяхното съдържимо.

- Предварително раздробяване. Предварителното раздробяване може да бъде извършено с хидравлична ножица или хидравличен чук и има за цел редуциране размера на СО (строителните отпадъци), постъпващи в трошачката. То се налага, когато размерът на СО е по-голям от отвора на трошачката или когато директното натрошаване не би било ефективно.

- Натрошаване. Натрошаването може да се извършва на няколко стъпки, с оглед оптимизиране на технологичните процеси и натовареност на оборудването, постигане на определена зърнометрия на рециклирания материал и форма на зърната му.

- Отстраняване на металите. То се прилага към стоманобетонните отпадъци и обикновено се извършва след предварителното раздробяване на СО. Целта е отстраняване на армировъчната стомана. Към магнитния сепаратор е възможно инсталиране на допълнителна лента за ръчно сортиране на попаднали неметали като дърво, пластмаса, стъкло и др.

- Пресяване/фракциониране, /рециклиране. Пресяването по време на натрошаването се извършва с оглед разделянето на СО на фракции, някои от които могат се подлагат на допълнително натрошаване. Пресяването след процеса на натрошаване се нарича фракциониране, тъй като след него рециклираният материал се разделя на групи според големината на зърната, т.нар. фракции. Има много различни видове сита, но най-често се използват виброситата, изработени от метални мрежи или от перфорирани плочи. Те могат да бъдат интегрирани към трошачките, или инсталирани отделно.

- Селективно складиране на различните фракции (рециклиран СО). Предвижда се да се произвеждат фракции с размери: 0 - 4 5 мм; 0 - 6 3 мм; 0 - 1 7 0 мм; 45 - 63 мм; 63 - 100 мм; 100 - 170 мм, възможно и други като опция. Разглежданите фракции отпадък след преминалото третиране, могат да се разглеждат като краен продукт.

- Вътрешноплощадково транспортиране. То се осъществява най-често с товарачи (обикновено челни колесни товарачи или багери, фадроми). Вътрешнозаводското транспортиране включва:

• Натоварване на СО от зоната за съхранение на отпадъците до трошачката;

• Преместване на раздробения и сортиран материал до обособените участъци за съхраняване на готовата продукция;

• Натоварване на рециклираните материали и остатъчните материали за транспортиране до съответни потребители.

• При земните маси - транспортиране на вход до зоната за съхранение и от там извън площадката.

1. **Схема на нова или промяна на съществуваща пътна инфраструктура.**

Не се налага схема на нова или промяна на съществуваща пътна инфраструктура, тъй като до имота има общински селскостопански път.

1. **Програма за дейностите, включително за строителство, експлоатация и фазите на закриване, възстановяване и последващо използване.**

Не се предвижда строителство на площадката, мобилните съоръжения ще се демонтират след приключване на дейността в района, при което околната среда бързо ще се възстанови без да има трайно отрицателно въздействие върху земната повърхност и околната среда.

1. **Предлагани методи за строителство.**

Инсталацията е мобилна, ще има инсталирани офис-контейнери за персонала. Не се предвижда строителство на площадката

1. **Доказване на необходимостта от инвестиционното предложение.**

Строителните отпадъци и тези от дейности по разрушаване представляват един от най-тежките и обемисти отпадъчни потоци, които се генерират в България. Групата обхваща многобройни материали, включително бетон, тухли, гипс, дърво, стъкло, метали, пластмаси, разтворители, азбест и изкопна земна маса, като много от тези компоненти могат да бъдат рециклирани. Строителните отпадъци се генерират от дейности като изграждане и пълно или частично разрушаване на сгради и градска инфраструктура, както и от планиране и поддръжка на пътища. Строителните отпадъци са сред приоритетните потоци за България. Потенциалът за рециклирането и повторната им употреба е голям, тъй като компонентите имат висока себестойност. В частност има пазар за повторна употреба на такива материали в изграждането на пътища, дренажни системи и други строителни обекти. В Община Раковски няма изградена площадка за СО, което е необходимо за обема генерирани отпадъци на година в общината. В тази връзка е необходимо изграждането на площадка за рециклиране и третиране на СО с цел тяхното повторно използване в строителството. При повторната употреба и използването на рециклирани материали се намалява необходимостта от материали добити от кариери по Закона за подземните богатства и тяхното използване в строителството. На площадката за СО ще се управляват неопасни отпадъци от строителството.

1. **План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.**

Отстояния, Обект, Разстояние: До регулация на гр.Раковски 200м. Най-близко разположената защитена зона е: BG 0000291 „Гора Шишманци“. В близост до обекта не са намерени и няма свидетелства за паметници на културата.

* + 1. **Съществуващо земеползване по границите на площадката или трасето на инвестиционното предложение.**

Земеделски имоти.

* + 1. **Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейнобитово водоснабдяване и около водоизточниците на минерални води, използвани за лечебни, профилактични, питейни и хигиенни нужди**
  + **др.; Национална екологична мрежа.** Имотът не попада в близост до чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.
    1. **Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).**

Не се налага извършване на други дейности свързани с инвестиционното предложение, като добив на строителни материали, нов водопровод, жилищно строителство.

* + 1. **Необходимост от други разрешителни, свързани с инвестиционното предложение.**

Разрешително за водовземане от подземни води чрез ново водовземно съоръжение от БД ИБР. Становище от „Електроразпределение Юг“ ЕАД за присъединяване.

1. **Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:**
   1. **съществуващо и одобрено земеползване;**

Имотът се намира в местност „Гръстята“, землище на сгр.Раковски, общ.Раковски, обл.Пловдив, ПИ с идентификатор 62075.758.4 с трайно предназначение на територията земеделска с начин на ползване друг вид земеделска земя.

* 1. **мочурища, крайречни области, речни устия;**

С инвестиционното намерение няма да бъдат засегнати мочурища, крайречни области, речни устия, тъй като няма такива в близост до него.

* 1. **крайбрежни зони и морска околна среда;**

В близост до инвестиционното предложение няма крайбрежни зони и морска околна среда.

* + 1. **планински и горски райони;**

Инвестиционното предложение не е част от такива райони.

* + 1. **защитени със закон територии;**
* инвестиционното предложение не се засягат защитени със закон територии. Инвестиционното предложение не попада в граници на защитени територии по смисъла на Закона за защитените територии и в граници на защитени зони по Закона за биологичното разнообразие.

1. **засегнати елементи от Националната екологична мрежа;**

С инвестиционното предложение няма да бъдат засегнати елементи от Националната екологична мрежа

1. **ландшафт и обекти с историческа, културна или археологическа стойност;**

С инвестиционното предложение няма да бъде засегнат ландшафт и обекти с историческа, културна или археологическа стойност

1. **територии и/или зони и обекти със специфичен санитарен статут или подлежащи на здравна защита.**

С инвестиционното предложение няма да бъдат засегнати територии и/или зони и обекти със специфичен санитарен статут или подлежащи на здравна защита.

**IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:**

Фаза на същинско строителство ще отсъства. ИП е свързано със закупуване и монтаж на ново оборудване, поради което ще се извършват единствено монтажни дейности.

Очакват се минимални количества от емисии на вредни вещества, които ще се отделят главно от превозните средства доставящи строителни материали и при изкопните работи – емисии от прах. При експлоатацията на обекта не се очаква отделяне на вредни вещества, поради характера на дейността. По време на експлоатацията на обекта няма да се генерират производствени отпадъци. В предвид дейността на обекта, който е предмет на инвестиционното предложение не се очакват последици за околната среда.

**1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.** От реализиране на инвестиционното предложение не се очаква негативно въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.

**2. Въздействие върху елементи от Националната екологична мрежа, включително на разположените в близост до инвестиционното предложение.** С инвестиционното предложение няма да се въздейства върху елементи от Националната екологична мрежа, включително на разположените в близост до инвестиционното предложение

**3. Очакваните последици, произтичащи от уязвимостта на инвестиционното предложение от риск от големи аварии и/или бедствия.** Инвестиционното предложение не е свързано с употреба и съхранение на опасни вещества, което би довело до риск от големи аварии и/или бедствия.

**4. Вид и естество на въздействието (пряко, непряко, вторично, кумулативно, краткотрайно, средно-**

* **дълготрайно, постоянно и временно, положително и отрицателно). Не се очаква отрицателно въздействие от реализацията на инвестиционното предложение:**

Най-общо, въздействието върху компонентите на околната среда може да се оцени предварително като локално, с ограничен характер, без кумулативно действие. Не се засягат населени места или обекти, подлежащи на здравна защита. Реализацията на намерението няма да предизвика съществена и негативна промяна.

**5. Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.):**

* + инвестиционното предложение няма да бъдат засегнати населени места, няма да бъде засегнато населението, обхвата на въздействие ще бъде в рамките на имота.

**6. Вероятност, интензивност, комплекстност на въздействието:** Инвестиционното предложение няма вероятност да въздействие върху околната среда и населението.

**7. Очакваното настъпване, продължителността, честотата и обратимостта на въздействието:**

* инвестиционното предложение не се очаква настъпване на въздействие върху околната среда и населението, а от там и продължителност и обратимост на въздействието.

**8. Комбинирането с въздействия на други съществуващи и/или одобрени инвестиционни предложения**: В близост до инвестиционното предложение няма съществуващи производствени обекти, от които да се получи комбинирано въздействие.

**9. Възможността за ефективно намаляване на въздействията.** При спазване изискванията на ЗООС и подзаконовите нормативни актове към него ще се намали ефективно всяко въздействие върху околната среда.

**10. Трансграничен характер на въздействието.** Не се очаква трансгранично въздействие от реализиране на инвестиционното предложение.

**11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве.**

Оросяване на строителните отпадъци по време на раздробяването им с цел намаляване емитирането на прах в района на площадката и в съседните територии.

1. **Обществен интерес към инвестиционното предложение.**

Уведомление за ИП е публикувано на официалния интернет сайт на Община Раковски https:// http://www. http://rakovski.bg/page.php?26. Към момента няма входирани становища относно ИП.

05.02.2024

Възложител: